cyanic-selkie/wikianc huggingface dataset:
אנשים נורמלים (מיני-סדרה)
תגובת הקהל
העיתונאי פראטיוש פראסורמן מהאתר "Film Companion" כתב, "לעיתים נדירות ראיתי את סוג הדיאלוג התרבותי שראיתי לאחר שידורה של 'אנשים נורמלים' באפריל 2020, כשהוא עלה לשידור בבריטניה. על פי ספרה של סאלי רוני, העלילה עוקבת אחר מריאן וקונל במהלך שנותיהם המאוחרות יותר בתיכון, שנות לימודיהם באוניברסיטה וחוסר המנוחה שלאחריה, כשהם נכשלים להצליח להיות מה שאיחלו לעצמם לפני שנים אחדות. העלילה מתרחשת ברחבי אירלנד, עם גיחות קצרות לאיטליה הקיצית ושוודיה המושלגת."
האתר "האינדיפנדנט האירי" ציין כי המיני-סדרה מציגה התייחסויות למסמך "המניפסט הקומוניסטי" ולרומן הפמיניסטי של דוריס לסינג, "מחברת הזהב", שרוני, שתיארה את עצמה כמרקסיסטית, כללה בעלילת הרומן.
קישורים חיצוניים
ביקורות
מתתיהו רוטנברג
ביוגרפיה
נולד בשמחת תורה ה'תרצ"א בסצ'ובצה שבצ'כוסלובקיה לאליקים גצל רוטנברג ודבורה לבית לנקנברג. למד בבית הספר היהודי בעיירה עד הכיבוש הנאצי. ב-1944 נשלח לאושוויץ, שם נרצחו הוריו ואחותו. בדרך לא דרך הבריחה אותו דודתו חזרה להונגריה, שם שהה עד תום המלחמה. לאחר המלחמה למד כשנה בישיבה בניטרה, ועלה לארץ כמעפיל באונייה "החייל העברי", שנוסעיה נעצרו במחנה עתלית. למד בחוות סג'רה ומשם עבר למדור הדתי במקוה ישראל. במהלך מלחמת העצמאות שהה בבארות יצחק והשתתף בקרב על הקיבוץ. לאחר קום המדינה למד בסמינר למדריכים דתיים של עליית הנוער בבית וגן, ושימש כמדריך נוער בחוות סג'רה, בגבעת וושינגטון ובמקווה ישראל. התגייס לנח"ל לגרעין "עציון". משנת ה'תשי"ג היה חבר ההנהלה הארצית ורכז מחלקת ההדרכה ומחלקת יישובי העולים של בני עקיבא. מספר שנים לאחר מכן החל לשמש כמזכיר הכללי של בני עקיבא, למשך כעשור. ביוזמתו ובדחיפתו, החלה בני עקיבא לעסוק גם בקליטה חלוצית-חברתית-דתית של נוער עולה, בעיקר מארצות המזרח. היה חבר מרכז ישיבות בני עקיבא (במסגרת זו היה ממייסדי אולפנת כפר פינס) וחבר המזכירות העולמית של בני עקיבא (במסגרת זו השתתף בכנסי נוער בינלאומיים ונשלח לריכוזים יהודיים בגולה). משנת 1963 היה מנהל המרכז לחינוך דתי.
למד סוציולוגיה ומדעי המדינה בשלוחה התל אביבית של האוניברסיטה העברית.
רוטנברג לא נישא מעולם. נפטר לאחר מחלה ממושכת ב-30 בדצמבר 1965, בגיל 35. נקבר בבית הקברות קריית שאול.
הנצחתו
לזכרו הוקמו ספרייה למדריכים ומרכזייה בבית בני עקיבא בתל אביב, שרוב הספרים שבה הגיעו מספרייתו של רוטנברג עצמו ובית כנסת לנוער בבאר שבע. כמו כן, במלאת שנה לפטירתו יצא לזכרו ספר זיכרון "נר למתתיהו".
תסמונת פסאודובולברית
התסמונת הפסאודובולברית או השיתוק הפסאודובולברי (באנגלית: Pseudobulbary syndrome או Pseudobulbary palsy) היא תסמונת נוירולוגית המתאפיינת בקשיי לעיסה ובליעה (דיספגיה, Dysphagia), קשיי דיבור, בעיקר בקול ובהגייה (דיספוניה, דיסארתריה), פגיעה בתנועות הרצוניות של הלשון ושל שרירי הפנים (חולשת פנים דו-צדדית) וכן באפקט הפסאודובולברי - פרצי בכי וצחוק בלתי נשלטים ללא גרוי חיצוני.
תמונה קלינית
עקב שיתוק החך, הלוע והלשון לחולה הלוקה בתסמונת זו יש לעיתים קול "כבוי", מאונפף, חד-גוני והפרעות בהיגוי. הוא עלול להיחנק בעת בליעת נוזלים העולים לו בחזרה לאף.
בגלל שיתוק התנועות הרצוניות של הפנים ארשת פניו קפואה, ללא תזוזה (אמימיה או היפומימיה), עם תווי פנים נפולים.
התסמונת מלווה בפארזיס (חולשה) מוטורית מסוג פירמידלי. ההליכה כפופה, בצעדים קטנים.
אופיינית תגובת יתר של כמה רפלקסים -בעיקר הרפלקס הסנטרי (jaw jerk reflex) כמו כן הרפלקסים הפירמידליים (למשל רפלקס בבינסקי).
אבחון
אבחון התסמונת הפסאודובולברית מסתמך על תצפית בתסמינים של התסמונת ועל בדיקה נוירולוגית. במסגרת הבדיקה הנוירולוגית מפיקים את רפלקס הסנטר (או רפלקס המסטר) ורפלקס ההקאה. אצל רב החולים עם צחוק ובכי פתולוגיים (אפקט פסאודובולברי) קיים שיתוק פסאודובולברי בגלל נזקים קורטיקו-בולבריים דו צדדיים, ולעיתים קרובות פגיעה דו צדדית פירמידלית. צילום MRI מאשר את קיום המחלה ומצביע על שינויי המוח.
השם
התסמונת או השיתוק הפסאודובולברי נקרא כך מפני שהוא דומה ל"שיתוק הבולברי" שמתאפיין גם כן בקשיי לעיסה, בליעה ודיבור, הפרעות בתנועות הלשון, וצרידות. אולם בעוד בשיתוק הבולברי הנזק הוא ב"נוירון המוטורי התחתון" שבגרעיני הבולבוס (Bulbus) כפי שנקרא לפעמים המוח המוארך (medulla oblongata), בתסמונת הפסאודובולברית הנזק הוא ב"נוירון המוטורי העליון" ובשלוחות העצביות שלו. המדובר בנוירונים שבקליפת המוח השולחים מסלולים עצביים אל הנוירונים שבגרעיני הפונס (גשרון) והבולבוס.
בשונה מהשיתוק הבולברי, בתסמונת הפסאודובולברית חסרות בדרך כלל פסציקולציות (התכווצות שרירים קטנה ומקומית) ואטרופיה של הלשון, ישנם סימנים פירמידליים ו"האפקט הפסאודובולברי".
במונח "שיתוק פסאודובולברי" השתמש לראשונה הנוירולוג הצרפתי רפאל לפין (Raphaël Lépine 1919-1840) בשנת 1877. המונח עלול להטעות, מפני ששניים מהגרעינים המוטוריים שהמסלולים העצביים אליהם ניזוקו - זה האחראי על תנועות שרירי הפנים (העצב הפציאלי VII) וזה האחראי על תנועות הלעיסה (ענף של העצב הטריגמינלי V) נמצאים בפונס ולא בבולבוס (המוח המוארך).
סיבות להופעת התסמונת
התסמונת נגרמת בעקבות פגיעה דיפוזית דו-צדדית במסילות העצביות המוטוריות הקורטיקו-בולבריות וקורטיקו-פונטיניות שהם חלק מן מסלול הפירמידלי, דהינו המסילות העצביות המובילות מקליפת המוח, בעיקר מצחית, אל הגרעינים של העצבים הקרניאליים גזע המוח. התופעה מופיעה במחלות כמו דמנציה (קיהיון), אירועים וסקולריים מוחיים בשתי ההמיספרות, כמו למשל בתסמונת CADASIL, טרשת נפוצה, מחלות ניווניות של הנוירון המוטורי כמו מחלת לו גריג (ALS), בעגבת מתקדמת, מחלת פרקינסון, חבלות מוחית, גידולים של גזע המוח או גרורות במוח, שיתוק מוחין, הפרעות מטבוליות מסוימות כמו למשל המיילוליזה הפונטינית המרכזית פגיעה נוירולוגית במחלת בהצ'ט וכו'. ,תאוריה אחרת המסבירה את הביטויים הרגשיים של התסמונת - האפקט הפסאודובולברי - טוענת שהנזק נמצא במעגל מוח-גזע המוח-מוחון המתאם את הריגושים, ההבעה הרגשית וההקשר החברתי. התסמונת הפסאודובולברית במחלה הניוונית של הנוירון המוטורי נקראת גם "שיתוק סופרנוקלארי מתקדם" (progressive supranuclear palsy).
קו-מורבידיות
בפגיעה מוחית נרחבת התסמונת יכולה להתלוות בדמנציה. בפגיעה בהמיספרה המוחית השמאלית או הדומיננטת -ישנה גם אפזיה. ב-ALS (הפוגע גם בנוירון המוטורי התחתון) השיתוק הפסאודובולברי יכול להתערבב עם שיתוק בולברי בשיתוק מוחין ניתן למצוא גם ספסטיות דו-צדדית ותנועות כוריאו-אתטוטותיות).
פתופיזיולוגיה
מנגנון משוער של האפקט הפסאודובלברי (או האפקט הלבילי בגרסתו החמורה ביותר) הוא דסינהיביציה של בקרת הצחוק והבכי על ידי הנוירון המוטורי. הועלתה האפשרות של קיום מסלול עם חיבור גומלין בין המוחון לגזע המוח המווסת תגובות של צחוק ובכי ומתאם אותם להקשר. בכי פסאודובולברי יכול להיווצר גם באמצעות גירוי של אזור הגרעין הסובתלמי במוח.
טיפול
היות שהתסמונת הפסאודובולברית הוא חלק מהתמונה הקלינית של מחלות שונות, הטיפול באותן המחלות עשוי לעזור בהפחתת התסמינים שלה. התערבות פרמקולוגיות בטיפול באפקט הפסאודובולברי (או הלבילי החמור) כולל תרופות נוגדות דיכאון מעכבות הספיגה מחדש של הסרוטונין ולפי גישה מודרנית, דקסטרומורפאן וקינידין סולפט. ה-FDA אישרה את התרופה נואדקסטה (דקסטרומורפאן) כטיפול באפקט הפסאודובולברי. המדובר באנטגוניסט של קולטן NMDR (N-methyl-D-aspartate receptor) המעכב את ההעברה הגלוטמרגית באזורי גזע המוח והמוחון, המעורבות, לפי ההשערות, באפקט הפסאודובולברי והפועל כליגנד סיגמא (קישור לקולטנים סיגמא -1 המתווכים את ביטוי הריגושי המוטורי).
קישורים חיצוניים
Steve McGee Evidence Based Diagnosis 3d edition Elsevier 2012 - Bilateral Cerebral Hemispheric Lesions: Pseudobulbar Palsy Robert G Robinson, Richard D. Zorowitz Pseudobulbar affect and Stroke in Stroke Updates,Vol.XV Jan Feb 2005 National Stroke Association
הפיגועים באנקרה (2015)
אין ודאות מי עומד מאחורי מבצעי הפיגועים. גורמים כורדיים מאשימים את ממשלת טורקיה בניסיון לפגוע בהם, בעוד הממשלה הטורקית מטילה את האחריות על ארגון הטרור המדינה האסלאמית.
רקע
ב-20 ביולי 2015 התרחש פיגוע קטלני בעיר סורוץ' שבטורקיה. בפיגוע נהרגו 33 בני אדם. למחרת היום נטל ארגון הטרור "המדינה האסלאמית" אחריות על האירוע. יומיים לאחר מכן, נרצחו בשנתם שני שוטרים טורקים בידי פעילים כורדים המזוהים עם מפלגת הפועלים של כורדיסטן. דובר המפלגה הכחיש את השתייכות הרוצחים אליה, וטען שמדובר בקיצוניים שפעלו על דעת עצמם. בהמשך בוצעו מספר פיגועים נוספים נגד מטרות טורקיות, לפיכך הגדיל חיל האוויר הטורקי את ההפצצות שלו נגד המדינה האסלאמית בעיראק, והכוחות המזוינים של טורקיה פתחו ב"מבצע מרטיר" נגד המורדים הכורדים במזרח המדינה. למאבק הצטרפו גם ארגונים כורדים ואסלאמיסטים נוספים, ובין יולי לאוקטובר 2015 נהרגו כ-2,000 חיילים, מורדים ואזרחים. פרשנים שונים העריכו שהמדינה על סף מלחמת אזרחים.
עוד לפני האירועים הנ"ל הסתמנה ירידה בכוחה של מפלגת הצדק והפיתוח (AKP), שהייתה במשך 13 שנים המפלגה השלטת באספה הלאומית הגדולה של טורקיה. בבחירות שנערכו ביוני של אותה שנה אכן איבדה המפלגה את הרוב בפרלמנט, וזכתה ב-40.9% מהקולות בלבד. עד הרכבת הקואליציה, מונה אהמט דבוטאולו כראש ממשלה זמני העומד בראש ממשלת ביניים. באוגוסט, לאחר שנכשלו כל הניסיונות להקמת קואליציה, ביטל הנשיא רג'פ טאיפ ארדואן את תוצאות הבחירות, וקבע כי יתקיימו בחירות חדשות ב-1 בנובמבר. מאוחר יותר הודה אזרח טורקי שבהתחשב במצב הפוליטי העדין במדינה, פיגוע טרור היה צפוי למדי.
האירוע
הפיצוצים התרחשו זמן קצר לפני התחלתה של עצרת שלום שיזמה מפלגת העם הדמוקרטית, כמחאה על פעילות הצבא הטורקי נגד הארגונים הכורדיים. כמה שעות לפני כן, כבר התאספו מחוץ לתחנת הרכבת המרכזית באנקרה, מאות אנשים ששרו שירי מחאה. הפצצה הראשונה התפוצצה בסביבות 10:04, כעבור כמה שניות התפוצצה הפצצה השנייה. זמן קצר לאחר מכן מיהרו כוחות ביטחון לפנות את כל האזרחים מהאזור מחשש להתפוצצויות נוספות, ולשם כך אף ירו באוויר בכיוון המפגינים. פעיל בכיר במפלגת העם אשר נכח באזור תיאר את רגעי ההתפוצצות:
הגופות כוסו מאוחר יותר בדגלי מפלגת העם הדמוקרטית. עוד באותו היום דיווחו מקורות טורקיים רשמיים שמספר ההרוגים הוא 86, וכי 186 נפצעו. למחרת עלה המספר ל-97 הרוגים. ב-14 באוקטובר הצהיר ראש הממשלה על 99 הרוגים. המספרים גדלו בהדרגה עקב פצועים שנכנעו למוות. עוד באותו היום הודיעה הממשלה הטורקית שככל הנראה מדובר בפיגוע התאבדות.
אגם ואלן
אגם ואלן (Walensee) הוא אחד מהאגמים הגדולים בשווייץ, הוא שוכן בין הקנטונים סנט גלן וגלרוס. בצד הצפוני, שרשרת ההרים Churfirsten מתרוממת כמעט אנכית מהמים. בצד השני של האגם נמצא אזור ספורט החורף והטיולים הפופולרי של Flumserberg.
שטחו של האגם הוא 24.19 קילומטרים מרובעים והנקודה העמוקה ביותר בו מגיעה לעומק של 104.7 מטרים.
על הגדה הצפונית של האגם שוכן כפר קווינטן, ועל הגדה הצפון מזרחית נמצא המפל Seerenbach, הנופל מגובה 22 מטרים.
האוניות של חברות הספנות של אגם וואלן פועלות כל השנה, אם כי בחורף השירות מוגבל לחיבור מ Murg לקווינטן הבלתי נגיש אחרת.
קהילת יהודי קלוצ'ה
קהילת יהודי קלוצ'ה היא קהילה יהודית שהתקיימה בעיירה קלוצ'ה (Kalocsa) במחוז פאשט-פיליש-שולט קישקון, 25 ק"מ מהעיר באיא (Baja). אוכלוסיית העיירה מנתה בשנת 1941 12,431 איש.
עד מלחמת העולם השנייה
השטח כולו היה בבעלותה של הכנסייה הקאתולית, וזו לא הייתה מעוניינת ביהודים או בבני דתות אחרות. רישיונות כניסה לסוחרים יהודים ניתנו רק בימי השוק. היהודים הראשונים התיישבו במקום בסוף המאה ה-18, אולם מספרם נשאר מצומצם. רק אחר שדוכאה המהפכה ההונגרית, ב-1849, החל לגדול היישוב היהודי. ובסוף המאה ה-19 נפקדו במקום קרוב ל-1000 יהודים. לאחר מכן, החל מספרם יורד בהדרגה, וערב השואה ישבו בקלוצ'ה כשליש מן היהודים שהיו בה כמה עשרות שנים קודם לכן. רוב יהודי קלוצ'ה התפרנסו ממסחר. ב-1929 נמנו ביניהם: 82 סוחרים, 4 סיטונאים, 2 מורים, ויותר מעשרה פקידים. שני הבנקים החשובים בעיירה נוסדו בידי יהודים ופקידיהם היו אף הם ברובם יהודים.
הקהילה נתארגנה ב-1853, וב-1855 נוסדה החברה קדישא. מוסדות סעד אחרים במקום היו אגודות נשים (נוסדה ב-1890), חברת נעורים (1900) וחברה לעזרת עניים. בשירות הקהילה היה גם רב, החל מ-1852. עם פילוג הקהילות בהונגריה ב-1869, הגדירה קהילת קלוצ'ה עצמה כניאלוגית. ב-1872 פרשה קבוצת חרדים וייסדה קהילה אותודוכסית, אשר לא החזיקה מעמד אלא שנים מספר. בית הכנסת נבנה ב-1861, וסיומו הכספי של הארכיהגמון של קלוצ'ה. בית הספר הוקם ב-1842 וב-1853 היו בו 4 כיתות. שנתיים לאחר מכן עבר המוסד לבניין חדש, כשמספר תלמידיו 120, ומספר מוריו 4. עם הירידה במספר היהודים, בראשית העשור השלישי של המאה ה-20, נתדלדל המוסד מתלמידיו, עד כי לא נותרו בו אלא בודדים, ואך בקושי החזיק מעמד.
במלחמת העולם הראשונה נפלו 24 מבני קהילת קלוצ'ה בחזיתות השונות, אך משפחותיהם לא קיבלו מהשלטונות את העזרה שהגיעה להן לפי החוק.
עם התפתחותם הכלכלית והמקצועית של רוב יהודי קלוצ'ה, וצמצום מספר הנוצרים שעבדו כפקידים ממשלתיים ועירוניים, התפתחו רגשות איבה כלפי "היהודים המצליחים". רגשות אלו הגיעו לשיאם בעת "הטרור הלבן", סמוך לאחר מלה"ע האחת. בעת ההפרעות שהתחוללו בקלוצ'ה נרצחו 5 יהודים, ובתוכם ילדה בן 4. הפקידות העוינת נטפלה ליהודים בכל מיני תאונות שווא. יהודים רבים נאסרו בלא עוול בכפם, בריונים רגמו באבנים את בית הכנסת ובתי יהודים. גם כאשר שככו הרוחות במדינה הוסיפה ההסתה האנטי-יהודית לפעול בקלוצ'ה, לוחות המודעות מלאו סיסמאות אנטישמיות, וכן דפי העיתון המקומי, ומעל הבמות הציבוריות השונות נשמעו נאומי שטנה והסתה.
בזמן מלחמת העולם הראשונה
במהומות אנטי-יהודיות שפרצו בעיר בנובמבר 1918 נורתה למוות ילדה בת ארבע, וביולי 1919, בימי "הטרור הלבן", נרצחו בקלוצ'ה ארבעה יהודים.
בשנת 1942 גויסו גברים יהודים רבים לשירות עבודת כפייה במסגרת צבא הונגריה. רובם הוצבו בחזית המזרחית, באוקראינה, ורבים מהם נספו שם.
בין מלחמות העולם
בינואר 1941, במיפקד האוכלוסין האחרון שנעשה בהונגריה לפני הכיבוש הגרמני, נמנו בקלוצ'ה 360 יהודים ושיעורם באוכלוסייתה היה כשלושה אחוזים. רוב יהודי העיר היו סוחרים. הקהילה היהודית בעיר השתייכה לזרם הנֵאולוגי. הקהילה קיימה בית ספר יהודי.
השואה
ב-1942 גויסו הצעירים היהודים לעבודות כפייה, ונשלחו לחזיתות בהן נספו רובם. במארס 1944 הגיע צבא גרמני לקלוצ'ה. האוכלוסייה הנוצרית שיתפה פעולה עם הגרמנים, ולגסטאפו הגיעו מאות הלשנות על יהודים, שבעקבותיהן נעצרו רבים. עניים ועשירים הוצאו מבתיהם. ונשלחו למקום לא נודע, ומאז נעלמו עקבותיהם. מאוחר יותר נודע כי שולחו לאושוויץ. הגדילו לעשות בריוני מפלגת צלב החץ, שהשליטו בקרב יהודי המקום אוירה של טרור. בסוף מאי הוקם הגטו בקלוצ'ה, שהצטמצם לשני רחובות בלבד, ובו רוכזו כל יהודי המקום. בתחנת פלאפל עזובה בקלוצ'ה רוכזו יהודי יישובים אחרים בנפות הסביבה.
כיבוש האזור והשפעותיו על הקהילה
הצבא הגרמני כבש את הונגריה ב-19 במרס 1944. על-פי מיפקד שנערך בשבוע השני של אפריל 1944 מנתה הקהילה הנאולוגית של קלוצ'ה 326 נפשות.
מיד לאחר הכיבוש נכנסו לקלוצ'ה יחידות צבא גרמניות. בסיועה הפעיל של האוכלוסייה המקומית עצרו הגרמנים כמה מנכבדי הקהילה ושילחו אותם לאושוויץ.
לאחר השואה
ב-18 ביוני 1944 הועברו תושבי הגטאות בקלוצ'ה לבית החרושת ללבנים בסגד (Szeged), ששימש מרכז שילוח לכ-14,000 יהודים, ובין 25 ל-28 ביוני 1944 הם גורשו משם, קצתם לאושוויץ וקצתם לשטרסהוף (Strasshof) שבאוסטריה.
שוק המטבע העולמי
שוק המטבע העולמי או שוק המט"ח הוא השוק הפיננסי הגדול בעולם, עם היקף מסחר המתקרב ל-3,000 מיליארד (3 טריליון) דולר אמריקני, יותר מפי 50 מהיקף המסחר בכל בורסות ארצות הברית גם יחד.
היקפי מסחר אלה, המקנים לשוק המט"ח את התואר "השוק הגדול בעולם", מושפעים בין היתר מרציפות המסחר וכן משאר מאפייני השוק.
מרכז המסחר החשוב ביותר בעולם נמצא בלונדון עקב מיקומה הגאוגרפי בין אסיה לאמריקה, אחריה בסדר החשיבות נמצאות ניו יורק וטוקיו. פריסה גאוגרפית זו של חדרי עסקאות מבטיחה שוק שפועל 24 שעות ביממה באופן רציף.
קיימות שתי סיבות עיקריות לפעילות בשוק המט"ח:
יתרונות שוק המטבע העולמי
רציפות המסחר - שוק המט"ח פעיל 24 שעות ביממה, מליל יום ראשון ועד לליל יום שישי (מפתיחת יום המסחר בסידני אוסטרליה בתחילת השבוע ועד לסגירת המסחר בניו-יורק בסוף השבוע). הרציפות מאפשרת לסוחרים להגיב מיד להתפתחויות עולמיות בעלות השפעה כלכלית, זאת בניגוד לסוחרים בשווקים אחרים שנאלצים להמתין לפתיחת השוק כדי להגיב על ההתפתחויות.
נזילות - היקף המסחר היומי, גדול מפי 50 מהיקף המסחר הכולל בכל בורסות ארצות הברית. במצב זה, תמיד ישנו גוף שמוכן לקנות או למכור מטבעות בשוק המט"ח. הנזילות הגבוהה, בעיקר בקרב המטבעות המובילים, מבטיחה יציבות מחירים. בגלל היקף המסחר העצום, כמעט ובלתי אפשרי להשפיע על מחירי השוק. על סמך ניסיון העבר, גם ניסיונות התערבות של בנקים מרכזיים, גורמים לשינויים קטנים בטווח הקצר בלבד ולרוב אינם משיגים את מטרתם.
מינוף - המינוף המקסימלי הנפוץ ביותר בשוק המט"ח הוא 1 ל-100 (בשוק המניות לדוגמה, המינוף הגבוה ביותר הוא 1 ל-2). המשמעות היא שהפקדת ביטחונות בגובה 100$ מאפשרת לסוחרים לפתוח עסקת מט"ח בגובה של 10,000$. המינוף הוא אחד הגורמים המסוכנים ביותר בעסקאות מט"ח, שמייצרים פחד שגורם לאנשים לסגור עסקאות שמורווחות קצת, ולהשאיר את העסקאות המופסדות פתוחות, בתקווה שמגמת השוק תתהפך, וכך בתוך פרק זמן של כמה חודשים 95% מהסוחרים העושים שימוש בכלי זה מוחקים את התיק.
עלויות עסקה נמוכות - שוק המט"ח מציע את יחס העלות-תועלת הטוב ביותר בהשוואה לכל השווקים הפיננסיים האחרים. בשוק קיימים גופים הגובים עמלות בעבור שירותים שונים, לרבות עבור חידוש עסקה יומי. בשוק המניות הסוחרים משלמים עמלות גבוהות בעבור פעולות קנייה ומכירה של ניירות ערך. בשוק המט"ח לא משלמים עמלות, כי אם על מרווחי המחירים (ספרייד) בין שער הקניה לשער המכירה. המרווח הנפוץ בעסקאות המט"ח הוא כ-2 פיפס (על עסקה של 1000$ משלמים 20 סנט).
רווחים בכל תנאי שוק פעולה - מכירה בחסר - פעולה בשוק המט"ח היא רכישה סימולטנית של מטבע אחד מול מטבע אחר. כאשר הסוחר רוכש את מטבע א', הוא מוכר את מטבע ב'. הסוחר רוכש את המטבע הצפוי להתחזק ומוכר את המטבע שצפוי להחלש. לדוגמה: הסוחר מאמין שהדולר יתחזק מול השקל - הוא ירכוש דולר וימכור שקל (לונג דולר, שורט שקל). ככל שהמספר יעלה כך יגדיל הסוחר את רווחיו. עם זאת, יכול להתרחש תסריט הפוך: הסוחר מאמין שהדולר יחלש מול השקל ולכן מוכר דולר ורוכש שקל (שורט דולר, לונג שקל). כך ירוויח הסוחר מירידת ערכו של הדולר.
שוק יוצא דופן
בדרך כלל בשווקים ננקב מחירן של סחורות בכסף, ולעסקאות יש שני צדדים מוגדרים - קונה ומוכר. המוכר הוא בעל הסחורה (תירס, מניה או חבילת תיור) והקונה הוא בעל הכסף. בעסקה מחליפה הסחורה ידיים בכיוון אחד והכסף בכיוון ההפוך. בשוק המט"ח המצב שונה כי הכסף הוא גם הסחורה. לכן למרות שבדרך כלל מטבע הייחוס לעסקה הוא הדולר האמריקאי למעשה העסקה היא עסקת החלפה. אין קונה ומוכר מוגדרים בעסקה משום שהקונה מטבע אחד מוכר את השני וכל אחד מהצדדים לעסקה הוא קונה ומוכר גם יחד.
שוק מקוון בין בנקאי
המסחר בשוק המטבע ברובו אינו מתנהל בבורסות (נגזרים של מטבעות שונים נסחרים בבורסות ראשיות אך הם מהווים חלק קטן ממחזור המסחר הכולל) אלא בין הבנקים הגדולים בעולם ישירות בזירה מקוונת. כל אחד מהבנקים מציע את השער הטוב ביותר שהוא מוכן לקנות ולמכור בו מטבע אחד כנגד האחר וברגע שיש התאמה בין קונה למוכר מתבצעת עסקה. לקוחות הבנק מקבלים מחדר המסחר במט"ח של הבנק ציטוט מחיר עבורם התקף לאותו רגע בלבד וצריכים להחליט מיידית האם להסכים לעסקה בשער המוצע. העסקה מתבצעת בין הבנק ללקוח כאשר הבנק מתכסה בדרך כלל בעסקה הפוכה במסחר הבין בנקאי. הרווח של הבנק הוא מפערים זעומים בין המחיר שהוא מציע ללקוח למחיר שהוא מקבל במסחר הבין בנקאי. פערים אלו נמדדים ביחידה הנקראת "פיפ" וברבים "פיפס" ("pips"/"pip", ובעברית: נקודה/נקודות). לדוגמה: לקוח מעוניין לרכוש מיליון אירו כנגד דולר. הבנק מצטט ללקוח שער 1.1930 דולר לאירו לקניה ו-1.1927 דולר לאירו למכירה. הפער בציטוט זה הוא שלוש פיפס. אם הלקוח מסכים לעסקה ורוכש מיליון אירו בשער 1.1930 הבנק מיד רוכש בשוק הבין בנקאי מיליון אירו בשער 1.1929 אירו לדולר ומרוויח דולר.
השוק צומח
שוק המטבע העולמי הוא השוק הגדול בעולם במחזורי המסחר. מחזור המסחר היומי הממוצע בו בשנות השמונים היה כ-70 מיליארד דולר והגיע בסוף 2005 ל-2,000 מיליארד דולר ביום. מחזורי המסחר עדיין הולכים ועולים משנה לשנה בקצב מהיר.
ניוד שערי החליפין
בעבר נקבעו שערי המטבע בעולם על ידי הבנקים המרכזיים והיו קבועים. רק לאחר קריסת הסכם ברטון-וודס והירידה הסופית מבסיס הזהב לדולר בתחילת שנות השבעים החליטו המדינות המתועשות לעבור לניוד מוגבל של שערי המטבע, מבוקר על ידי הבנקים המרכזיים. הגידול המואץ בתנועות ההון הבינלאומיות משנות השמונים ועד היום גרם לכך שמשנה לשנה כוחם של הבנקים המרכזיים לשלוט בשער המטבע הלך ונחלש. כיום מתערבים בנקים מרכזיים בשוק המט"ח רק באופן מקומי בזמן תנודות חריגות ואינם מנסים לשלוט על ידי התערבות במגמות של מחירי המטבעות.
ספקולציות בשוק המטבע
סוחרי מטבע פועלים במינוף הנחשב עצום יחסית לשווקים אחרים. המינוף הוא היחס בין כמות הכסף שאתה מוסר בפועל בעת הרכישה להיקף העסקה. מאחר שעיקר השוק הוא במסחר עתידי, כמות הכסף שצריך הרוכש לתת בעת הרכישה על מנת לרשום את העסקה (הנקרא בעברית "ביטחונות" ובאנגלית margin) הוא יחסית קטן, ונע בין 1-5% משווי העסקה. את שאר הכסף צריך הרוכש למסור בעת התממשות העסקה שיכול להיות ימים או שבועות מאוחר יותר. כתוצאה מכך, ניתן לעשות בשוק המטבע עסקאות במינוף גבוה, כלומר בהיקף הרבה יותר גדול מכמות הכסף שיש ברשותך, עד פי 100 מהכסף שברשותך. על כן, היכולת להרוויח ולהפסיד סכומים גדולים בשוק המטבע הוא גדול מאוד. היו בעבר מקרים בהם בנקים הפסידו מאות מיליוני דולרים כאשר פקידי הבנק ביצעו מסחר בלתי מורשה במטבע חוץ. לעיתים מזהים סוחרי מטבע כי מטבע של מדינה מסוימת נסחרת בחסר או בעודף ונתמך או מדוכא באופן שיטתי על ידי הבנק המרכזי של אותה מדינה. סוחרי המטבע יכולים ללוות סכומים גדולים במטבע מקומי של מדינה המחזיקה את המטבע שלה בשער גבוה, ולבצע קנייה מאסיבית של מטבע חוץ במטבע המקומי שלוו. פעילות כזאת יכולה לגרום להתמוטטות שער המטבע של המדינה בן יום, אף כנגד כל עוצמתו של הבנק המרכזי ולרווחים עצומים של סוחרי המטבע. ג'ורג' סורוס עשה הון רב מפעילות כזאת.
חיים אהרן קפלן
חיים אהרן קפלן (1880–1942), היה מחנך ופדגוג יהודי בוורשה. היומן שכתב בגטו ורשה בעברית מהווה אחד המסמכים החשובים על חיי היהודים בגטו שנכתבו כעדות ראשונית של תושב המקום. נספה בטרבלינקה בגירוש הגדול מהגטו לטרבלינקה באוגוסט 1942.
קורות חיים
קפלן נולד ב-1880 בעיירה הרדזישצ'ה שליד ברנוביץ', (אז - בתחום האימפריה הרוסית). הוא גדל באווירה יהודית מסורתית שהלשון העברית הייתה שגורה בו.
ראשית חינוכו היה בחדר ואחר כך למד בישיבת מיר ובסמינר הפדגוגי הממלכתי בווילנה. לאחר סיום לימודיו השתקע בוורשה וייסד בה בית ספר עברי שנקרא "בית ספר בן שש כיתות של ח.א. קפלן". הוא התבלט כאחד החלוצים הראשונים של שיטת ההוראה "עברית בעברית" וייסד את "החדר המתוקן" בו למדו עברית בהברה ספרדית. היו מתנגדים רבים לשיטות החינוך שלו אבל הוא לא נסוג ופרסם מאמרים בהם הגן על שיטות החינוך שלו שראה בהן ברכה לתחיית הרוח והתרבות העברית. הוא לא ראה עתיד לנוער היהודי בגולה לכן שלח את בנו ובתו לארץ ישראל והוא החליט לעלות ארצה כתייר על מנת לבדוק אפשרות להשתקע בה.
ביולי 1935 הגיע לארץ ישראל באנייה פולוניה. הוא התקבל בברכה ובדברי הערכה במסיבת "עונג שבת" באולם אהל שם וגם זכה לדברי הערכה בכמה מעיתוני ישראל. קפלן בדק אפשרויות להיקלט בארץ אך ללא תוצאות. הוא חזר לפולין עם רצון לבקר שוב בארץ ישראל אך פרוץ מלחמת העולם השנייה ביטל אפשרות זאת והביא לבסוף לקיצו.
יומן גטו ורשה
קפלן התחיל לכתוב יומן בשנת 1935. עד פרוץ מלחמת העולם משמש היומן את התחום האישי. הוא מספר על חוויותיו האישיות, על מאבקיו בבית הספר ועל תופעות שוטפות בחיי בציבור היהודי בפולין. עם פרוץ המלחמה נטש קפלן את המימד האישי והחל להוכיח ולהזהיר על העומד להתחולל מזווית ראייה כללית. כבר ביום הראשון של המלחמה (1 בספטמבר 1939) הוא כותב:
הגרוש הגדול לטרבלינקה החל בתשעה באב, 22 ביולי 1942 וקפלן מתחיל את הכתיבה באותו יום בפסוק מקינות תשעה באב: אין לו ספק שהמגורשים נדונו למיתה. היום האחרון ביומן הוא ה-4 באוגוסט 1942. הגירוש בעיצומו ומתקרב למקום הימצאו. קפלן מסתכל מהחלון על המגרשים המתקרבים. הוא מסיים את כתיבת היומן במשפט הוא הצליח ברגע האחרון להעביר את מחברות היומן לידידו ותלמידו לשעבר מיטק רובינשטיין שהיה נכנס ויוצא לגטו במנהרות ובמעברי סתר והוא העביר את המחברות להטמנה אצל ידיד פולני. רובינשטיין נשאר בגטו ונהרג במרד גטו ורשה.
חשיבותו של היומן היא בכך שהוא מהיחידים שנכתב בעברית והוא מבוסס על מראה עיניים ומשמע אוזניים שחווה המחבר ורשם מיד ללא כל עיבוד ספרותי.
יומנו של קפלן ראה אור בתרגום לפולנית בשנת 2019.
קרן כהן חזון
קרן כהן חזון (נולדה ב-1969) היא תעשיינית ישראלית, המשמשת כיושבת ראש ומנכ"לית חברת "תורפז תעשיות".
ביוגרפיה
קרן כהן נולדה וגדלה ברמת השרון, בת למשה כהן, מהנדס חשמל ותעשיין, ואם מורה בחינוך מיוחד. לה אח מבוגר ממנה ואח צעיר ממנה. למדה בתיכון אלון רמת השרון. שירתה ביחידת דובר צה"ל. קיבלה תואר ראשון בכימיה תרופתית באוניברסיטת בר-אילן ותואר שני בכלכלה ומנהל עסקים מבית הספר לעסקים של לונדון. אביה נפטר במפתיע בשנת 1992, והיא נאלצה למכור לגרשון זלקינד את מניותיו במפעל השנאים "אלקו".
עבדה במשך שבע שנים בחברת "אגן כימיקלים", שהתמזגה למכתשים אגן. היא מונתה למנהלת חטיבת הריחות של החברה. בשנת 2000 פרשה הקימה חברת ייעוץ. בשנת 2002 מונתה למנכ"לית חברת "ארומור" מקיבוץ גבעת עוז, שעסקה בייצור כימיקלים לתעשייה ורכשה, יחד עם דני פורת, 30% ממניות החברה, לפי שווי חברה של כחמישה מיליון דולר. ב-2008 הצטרפו אל הרוכשים שותפים נוספים, וחלק הרוכשים גדל ל-50%. כהן חזון מונתה למנכ"לית החברה. בתחילת 2014 נמכרה "ארומור" לחברת IFF האמריקאית תמורת 102 מיליון דולר.
בשנת 2011 רכשה כהן חזון, יחד עם עו"ד ישראל לשם, אילן לויטה ואלון גרנות, את חברת תורפז תעשיות, תמורת עשרה מיליון דולר. ב-2016 מונתה כהן חזון מונתה למנכ"לית החברה. במאי 2021 הונפקו מניות החברה בבורסה לניירות ערך בתל אביב, לפי שווי 675 מיליון ש"ח לפני הכסף. כהן חזון מחזיקה בכ-44.31% ממניות החברה. באסטרטגיה של מיזוגים ורכישות הובילה כהן חזון את החברה לשווי שוק של 1.91 מיליארד ש"ח בספטמבר 2022.
בשנת 2019 נמנתה עם מייסדי חברת ההזנק טרא נובל בע"מ, שבשותפות עם המכון למחקר ביולוגי בישראל פיתחה כימיקלים שמחסלים פתוגנים.
רפאל משולם
רפאל משולם (5 בנובמבר 1930 – 9 במרץ 2023) היה כימאי ישראלי, פרופסור במחלקה לחומרי טבע בבית הספר לרוקחות שבפקולטה לרפואה של האוניברסיטה העברית בירושלים, רקטור האוניברסיטה בשנים 1979–1982, חבר האקדמיה הלאומית הישראלית למדעים משנת 1994, וחתן פרס ישראל לחקר הכימיה לשנת תש"ס 2000. חקר תרופות וחומרי טבע, מגלה החומר הפעיל בקנאביס, ה-THC.
ביוגרפיה
רפאל משולם נולד בסוף שנת 1930 בסופיה שבבולגריה. אביו, ד"ר מורנו משולם, היה רופא, מנהל בית החולים היהודי בסופיה ונשיא ההסתדרות הציונית "מכבי" (בבולגריה). משולם למד בילדותו בבית הספר האמריקאי בסופיה . עם פרוץ מלחמת העולם השנייה, כשבולגריה חברה לגרמניה, נדדה המשפחה מכפר לכפר כשאביו משמש כרופא במקומות נידחים, כעבור זמן נשלח אביו למחנה ריכוז בבולגריה ושוחרר לקראת סיום המלחמה. רפאל משולם למד הנדסה כימית במשך שנה, ב-1949 עלתה המשפחה לישראל. ב-1952 קיבל תואר שני בביוכימיה מהאוניברסיטה העברית.
קריירה
בעת שירותו הצבאי בשנים 1953–1956 ערך מחקר על קוטלי חרקים. בשנים 1956–1958 עשה דוקטורט במכון ויצמן, והיה מראשוני המוכתרים בתואר דוקטור על ידי מכון ויצמן. נושא עבודת הדוקטור שלו היה סינתזה של סטרואידים והיא נערכה בהדרכתו של פרופסור פרנץ זונדהיימר. בשנים 1959–1960 עשה פוסט-דוקטורט במכון רוקפלר בניו יורק במחקר על מבנה הטרפנים. בשנים 1960–1965 עבד כחוקר במכון ויצמן למדע, וחקר את הכימיה של חומרים טבעיים, בכללם קנבנואידים, טרפנים, ואלקלואידים. ב-1966 הוא הועלה לדרגת חוקר בכיר ובסוף אותה שנה הצטרף לסגל האוניברסיטה העברית בירושלים, כמרצה אורח לרוקחות. בשנת 1967 הוא קיבל מענק מחקר מהמכון לבריאות הנפש בארצות הברית להמשך מחקריו על החשיש. בשנת 1968 מונה לפרופסור חבר וב-1972 לפרופסור מן המניין. ב-1975 הופקד על הקתדרה על שם ליונל יעקובסון לכימיה רפואית, בשנים 1979–1982 כיהן כרקטור האוניברסיטה העברית, בשנים 1983–1985 כפרו-רקטור. בשנת 1982 שהה כפרופסור אורח באוניברסיטת אוהיו, בשנים 1993–1994 שהה כפרופסור אורח במחלקה לפרמקולוגיה בקולג' לרפואה של ריצ'מונד.
בשנים 1999–2000 כיהן כנשיא חברת מחקר הקנבנואידים הבינלאומית. מאז שנת 2007 ועד 2018 שימש כיו"ר החטיבה למדעי הטבע באקדמיה הלאומית הישראלית למדעים.
חיים אישיים
רפאל משולם נפטר ב-9 במרץ 2023. הותיר אחריו אישה, דליה לבית בורוביץ, בן, שתי בנות ושבעה נכדים.
מחקריו
ב-1963 החל רפאל משולם לעבוד על מרכיבי צמח הקנאביס, ממנו מיוצרים החשיש והמריחואנה. אף על פי שהקנאביס היה ועודנו הסם הבלתי חוקי הנפוץ ביותר בשימוש בחלקים רבים של העולם לאורך מאות שנים, הרי שהכימיה והביולוגיה שלו לא היו ידועות עד שמשולם התחיל את מחקריו. המרכיבים הפסיכואקטיביים של הקנאביס לא בודדו בצורתם הטהורה, והמבנה הכימי לא הוסבר. היה זה בניגוד גמור לידע הקיים על מורפין וקוקאין, שני הסמים הבלתי-חוקיים הנפוצים האחרים, שבודדו כבר במאה ה-19. משולם בודד את החומר הפעיל בחשיש ובהמשך גילה חומרים בגוף האדם הנקשרים לקולטנים הקנבינואידים, ומהווים מערכת העברת אותות (neurotransmission) חדשה. את החשיש למחקריו קיבל ממשטרת ישראל, שהחרימה אותו ממבריחים. משולם פרסם 350 מאמרים מדעיים, פרקים בספרים וסקירות, רובם על מערכת הקנבינואידים וערך שלושה ספרים על הנושא.
הבהרת מבנהו ופעילותו של הקנבינואיד
ב-1963 פרסם רפאל משולם את המבנה והסטראוכימיה של קנאבידיול (CBD), מרכיב ראשי לא-פסיכואקטיבי של קנאביס. ב-1964 הוא פרסם, ביחד עם יחיאל גאוני, את הבידוד הראשון של מרכיב קנאביס פסיכואקטיבי טהור, Δ9-tetrahydrocannabinol (Δ9-THC), והסביר את מבנהו. מאוחר יותר זיהו משולם וגאוני קנבינואידים טבעיים נוספים רבים, והבהירו את הקונפיגורציה של Δ9-THC. תוך שנים מועטות דיווחו משולם וגאוני על הסינתזה הראשונה של ה-THC ואלו של קנבינואידים רבים המצויים בצמח. ה-THC מזוהה היום כמרכיב הפסיכואקטיבי היחידי של הקנאביס והוא נושא לאלפים רבים של פרסומים בכימיה, פרמקולוגיה, ביוכימיה, פיזיולוגיה, פסיכולוגיה ורפואה.
ב-1970 דיווח רפאל משולם על הבידוד הראשון של מטבוליט THC אקטיבי בגוף האדם, במסגרת עבודת הדוקטורט של פרופ' צבי בן צבי, ומאוחר יותר, בשיתוף עם קבוצות בארצות הברית, קנדה ושוודיה זיהה מטבוליטים רבים נוספים. כמה מהמטבוליטים של ה-THC הם אקטיביים פרמקולוגית ותורמים לפרופיל הפרמקולוגי של ה-THC. בשיתוף עם קבוצה יפנית הבהיר משולם את תהליך יצירת ה-THC בצמח הקנאביס סאטיבה. הבהרת הבסיס הכימי של פעילות הקנבינואיד הייתה בעלת חשיבות רבה בהבנתנו את פעולת סם זה.
במהלך שנות השמונים המשיך רפאל משולם בעבודתו על המתרחש במבנה הפעיל בסדרת הקנבינואידים ועל היבטים ביוכימיים ופרמקולוגיים שונים של THC ויזם ניסויים קליניים עם THC וקנבינידיול (CBD) בשיתוף עם קלינאים. כך, בהתבסס על ההשוואה המבנית עם הפניטואין, נחקר ה-CBD בהצלחה כחומר אנטי-אפילפטי במודלים של חיות, שהוביל לניסוי קליני מוצלח. CBD הוכח כחומר נוגד חרדה, מגן על הלב, מונע בחילה, מסייע לשינה, נוגד סוכרת תלוית אינסולין וכבעל השפעה אנטי-דלקתית במודלים של בעלי חיים הלוקים בדלקת מפרקים שגרונית. ב-1987 יזם רפאל משולם, בשיתוף פעולה עם פרופ' א אברהמוב, ניסוי קליני עם Δ8-THC (איזומר יציב יותר של Δ9-THC) בילדים שעברו טיפולים כימותרפיים נגד סרטן. החומר מנע לחלוטין בחילות והקאות. Δ8-THC נמצא יעיל גם במודל של בעלי חיים הלוקים בטרשת נפוצה. Δ9-THC נמצא בשימוש קליני נגד בחילות והקאות במטופלים בכמותרפיה.
גילוי ה-CB1, האנאנדמיד וה-arachidonoyl L-serine
ב-1989 ביסס רפאל משולם את התפיסה שפעילות מסגנון ה-THC היא תלוית מבנה תלת-ממדי (סטריאוספציפית). הבחנה זו, שהייתה בניגוד לרעיונות המקובלים שקדמו לה, הייתה אחד מהגורמים שהובילו לגילוי החשוב (בידי קבוצות אחרות) של קולטן ספציפי של קנבינואיד (ידוע כ-CB1). מכיוון שברור שקולטנים אינם נוכחים במערכות ביולוגיות על מנת לפעול באמצעות מפעילים חיצוניים, יזם משולם פרויקט שמטרתו הייתה זיהויו של מתווך (טרנסמיטור) קנבינואידי במוח. ב-1992 בודדו משולם וקבוצתו מרכיב חדש מהמוח, אותו כינה אנאנדמיד (Anandamide). האננדמיד שהוא נגזרת של חומצה שומנית, שונה במבנהו מהקנבינואיד הצמחי, והוא בעל אותו פרופיל פעילות כמו ה-THC. פרסום זה צוטט יותר מ-4000 פעמים בספרות המדעית. קבוצתו של משולם בודדה אנדו-קנבינואיד נוסף מהטחול (2-arachidonoyl (glycerol (2-AG). פרסום זה צוטט למעלה מ-930 פעמים. האננדמיד וה-2-AG הם שני האנדו-קנבינואידים העיקריים שזוהו. מחקר זה לא רק שסייע לבסס את אופן הפעילות של הקנבינואידים, אלא גם קידם את ההבנה של הקואורדינציה הגסה, התיאבון, הזיכרון והרגשות, כפי שעבודותיהן של קבוצות רבות מראות את המעורבות של האנדוקנבינואיד בתהליכים כאלה.
ב-2006 זיהתה קבוצתו של רפאל משולם אנדו-קנבינואיד נוסף, הarachidonoyl L-serine. הוא אינו קשור לקולטנים הידועים של קנבינואיד, אבל הוא כנראה ליגנד אנדוגני של קולטן קנבינואידי חדש, הגורם להרחבת כלי הדם. משולם דיווח ביחד עם עמיתו פרופ' איתי באב אודות מרכיב דמוי קנבנואיד המפחית אוסטאופורוזיס (הרס של עצם).
פעילות האנדוקנבינואיד
המחקר במעבדתו של רפאל משולם, במיוחד בשיתוף פעולה עם קבוצות אחרות בישראל ומחוצה לה, סייע להבהיר את חשיבות הקנבינואידים של הצמח והאנדו-קנבינואידים בתהליכים פיזיולוגיים רבים ובמצבים פתולוגיים כגון הגנה עצבית (neuroprotection), שינה, הרחבת כלי הדם, סרטן, דלקת, הנקה, בניית עצמות conditioning, וסוכרת תלוית אינסולין.
המערכת האנדוקנבינואידית היא מערכת העברת אותות (neurotransmission) חדשה יחסית, בעלת פעילות מוחית והשפעה על מגוון תפקודים ומערכות בגוף האדם. גילויה של המערכת האנדוקנבינואידית וחקר תפקידיה בגוף על ידי רפאל משולם, סייעו לפתוח שטח חדש בביוכימיה ובחקר המוח.
יישומי מחקריו
מספר חברות מפתחות היום תרופות הקשורות למערכת האנדוקנבינואידית. ה-THC כבר אושר כתרופה נגד הקאות הנגרמות על ידי טיפול כימותרפי ולהגברת התיאבון בחולי סרטן ואיידס. חברה בריטית, GW, הציגה תרסיס של THC ו-CBD לטיפול בכאב ולטיפול בהשפעותיה של טרשת נפוצה. חברה ישראלית מפתחת תרופה נגד סרטן המבוססת על cannabinoid quinone וחברה ישראלית אחרת מפתחת חומרים קנבינואידים כנוגדי דלקת, המבוססים על עבודתו של משולם.
מפרצון מרפי
{{פירושונים|
ראו גם
}}
מסע בין כוכבים: הדור הבא - דמויות
זוהי רשימת דמויות מסדרת הטלוויזיה המדע בדיוני "מסע בין כוכבים: הדור הבא".
קייקו או'בריאן
קייקו או'בריאן (נולדה: קייקו אישיקאווה), המגולמת על ידי השחקנית רוזלינד צ'או, היא בוטנאית מקצועית. ב"מסע בין כוכבים: הדור הבא" היא מתחתנת עם מיילס או'בריאן, על סיפון האנטרפרייז, בפרק "Data's Day". שנה לאחר מכן היא ילדה בת, מולי, כאשר וורף שימש כמיילד (הפרק "Disaster" של "מסע בין כוכבים: הדור הבא"). היא עברה לגור על תחנת החלל חלל עמוק 9, כאשר מיילס, בעלה, החל את שירותו שם, שם נולד לה בן, קיראיושי או'בריאן.
מולי או'בריאן
מולי או'בריאן, המגולמת על ידי השחקנית האנה הטאי, היא בתם הבכורה של קייקו ומיילס או'בריאן, ואחותו הגדולה של קיראיושי. היא הופיעה לראשונה בסדרת הטלוויזיה "מסע בין כוכבים: הדור הבא".
מולי נולדה בשנת 2368, לאחר שיולדה על ידי וורף על סיפון האנטרפרייז, בפרק "Disaster" של "מסע בין כוכבים: הדור הבא". היא עברה לגור על חלל עמוק 9 כאשר מיילס, אביה, הוצב שם.
בות'בי
בות'בי (השחקן ריי ולסטון) הוא אב הבית של מטה צי הכוכבים ושל האקדמיה של צי הכוכבים, אשר בסן פרנסיסקו. בנוסף לעבודות הגינון שלו, מעניק עצות ומשמש כמנטור עבור מספר דמויות, לרבות ז'אן לוק פיקארד, קתרין ג'יינוויי ו-צ'קוטי, כאשר אלו למדו באקדמיה של צי הכוכבים. במספר הזדמנויות שונות, בות'בי העניק לג'יינווי ורד - הרגל שגזע 8472 מחקה. פיקארד, אשר לדעתו בות'בי הוא "הוא אחד האנשים החכמים ביותר שהוא מכיר מאז ומעולם", נעזר בידע שלו אודות טייסת הצוערים "נובה" במסגרת חקירת מותו של הצוער ג'ושוע אלברט, בפרק "The First Duty".
ליאה ברהמס
אחת מן המהנדסות המקוריות של האנטרפרייז בזמן בנייתה במספנת אוטופיה פליניטשיה.
ואש
ארכאולוגית נועזת אשר מוכנה לקחת סיכונים גדולים בשביל להשיג את מבוקשה. בת זוגו של ז'אן לוק פיקארד לזמן קצר. היא קיבלה את סיועו של קיו במסעותיה הארכאולוגים לאחר שהוא התרשם ממנה עמוקות.
טאשה יאר
טאשה יאר (באנגלית: Tasha Yar), המגולמת על ידי השחקנית האמריקאית דניס קרוסבי. שימשה כקצינת הביטחון על סיפון ספינת החלל "אנטרפרייז" במהלך העונה הראשונה של סדרת הטלוויזיה "מסע בין כוכבים: הדור הבא".
טאשה יאר נולדה בכוכב בשם "טורקנה IV", מושבה שנפלה לתוך אנרכיה, שבסופו של דבר ניתקה קשרים עם פדרציית הכוכבים המאוחדת. יאר למדה להגן על עצמה ברחובות ולהימנע מכנופיות אונס. היא עזבה את טורקנה IV בגיל 15, והשאירה מאחוריה את אישארה, אחותה הצעירה. לאחר מכן, הצטרפה לאקדמיה של צי הכוכבים. ז'אן-לוק פיקארד התרשם מאוד מביצועיה כקצינה, וכאשר מונה לקפטן על סיפון ספינת החלל "אנטרפרייז" מינה אותה לתפקיד קצינת הביטחון הראשית.
כשנה לאחר מכן יאר לקחה חלק בצוות שיצא לכוכב "וארגה II" על מנת להציל את היועצת דיאנה טרוי. במהלך משימה זו נהרגה יאר, כאשר חייזר בשם ארמוס הרג אותה על מנת להפגין את עוצמת כוחו. וורף החליף אותה בתפקיד קצין הביטחון הראשי של האנטרפרייז.
נוניאן סונג
מדען מבריק שהתמחה ברובוטיקה ופיתח אנדרואידים בעלי תודעה של ממש, דוגמת B4, דאטה ולור. בנו הוא ד"ר אלטן איניגו סונג שהמשיך את עבודתו ויצר, יחד עם ברוס מדוקס, אנדרואידים רבים נוספים בעלי תודעה, חלקם כלל אינם מודעים להיותם אנדרואידים.
ג'ק קראשר
בעלה של בוורלי קראשר ואביו של ווסלי קראשר. הוא היה קצין בצי הכוכבים ומת לאחר שנפצע במשימה תחת פיקודו של ז'אן לוק פיקארד, שהיה חברו הטוב ביותר.
הלנה רוז'נקו
אמו המאמצת של וורף, בת אדם ממוצא רוסי.
קוריאט
קוריאט הוא שם משפחה שמקורו בערים הספרדיות קוריאט או קוריה.
מסע בין כוכבים: הדור הבא - דמויות
גאינן
גאינן היא אל-אוריאנית שהצטרפה לפדרציית הכוכבים המאוחדת לאחר שעולם הבית שלה הושמד על ידי הבורג. היא שימשה כברמנית על סיפונה של האנטרפרייז-D, ונחשבת לחברת נפש של פיקארד. לשניים קשר עמוק ורב שנים, אם כי לא ידוע כיצד הכירו לראשונה וכיצד התחברו זה לזה.
לאל
אנדרואיד אשר נבנה על ידי דאטה כחלק משאיפתו להתרבות, אשר בחר לעצמו את המראה של החיצוני של אישה אנושית. היא נחשבה על ידי דאטה לביתו. בסופו של דבר, היא מתה כתוצאה מתקלה, ואוחסנה בתור המערכת של דאטה.
יו
יו הוא פועל (Drone) של קולקטיב הבורג, אשר שוחרר ונותק ממנו. שמו הקודם, כפי שנקבע על ידי הבורג, היה "שלישי מחמש" ("Third of Five"); הוא נקרא "יו" על ידי ג'ורדי לה פורג', לאחר שהאחרון התבקש על ידו למצוא לו שם חדש. בפרק העונה החמישית של מסע בין כוכבים: הדור הבא "I, Borg" "שלישי מחמש" נמצא פצוע על כוכב לכת, אליו הגיע צוות של ספינת החלל אנטרפרייז. ד"ר בוורלי קראשר משכנעת את הצוות להעביר אותו אל מרפאתה, על מנת להעניק לו טיפול רפואי. בתחילה, צוות האנטרפרייז מתכנן להשתמש בו על מנת להדביק אותו, ובכך את הבורג כולו, בוירוס מחשב, אולם לאחר שהוא מפתח תחושת אינדיבידואליזם הם מחליטים שזה לא מוסרי. "שלישי מחמש" מתיידד עם לה פורג', שמסביר לו את חשיבותה של האינדיבידואליות, ובסופו של דבר גורם לו להפסיק להזדהות כבורג ובהמשך לה פורג' מעניק לו את השם "יו". יו בוחר לחזור לקולקטיב, על מנת שהאנטרפרייז לא תתגלה על ידי הבורג, אך לאחר שובו הוא מפיץ את תחושת האינדיבידואליזם שלו, ובפרק הכפול "Descent" (עונות 6-7) מתגלה כי הדבר גרם לכאוס. אל ספינת החלל של הבורג מגיע לור, אשר מחזיר את הסדר בכך שהוא הופך לדיקטטור. הוא מנצל לרעה את כוחו, ויו הופך למנהיג תנועת התנגדות נגדו. כאשר צוות האנטרפרייז פוגש בו שוב, הוא מביע את כעסו על כך שהם איפשרו לו לחזור אל הקולקטיב תוך ידיעה שהדבר יוביל לכאוס.
לוקסנה טרוי
לוקסנה טרוי (באנגלית: Lwaxana Troi; בגילומה של השחקנית מייג'ל בארט-רודנברי, אשתו של יוצר מסע בין כוכבים ג'ין רודנברי) היא אמה הבטאזואידית של יועצת האנטרפרייז דיאנה טרוי, ואלמנתו של לוטננט צי הכוכבים האנושי איאן אנדרו טרוי. שמה המלא הוא: לוקסנה טרוי, בת הבית החמישי, מחזיקה בגביע הקדוש של ריקס, יורשת הטבעות הקדושות של בטאזד. לוקסנה מכהנת כשגרירת בטאזד לפדרציה. כבטאזואידית, היא בעלת יכולות טלפתיות.
לוקסנה ביקרה על סיפון ספינת החלל אנטרפרייז-D במספר הזדמנויות. דיאנה לעיתים קרובות מרגישה נבוכה מאישיותה השתלטנית של אמא שלה ומחוש האופנה הצעקני שלה. הופעותיה כרוכות לעיתים קרובות בחיפושה אחר בעל; ללוקסנה תמיד הייתה נטייה רומנטית כלפי קפטן ז'אן-לוק פיקארד; בפעם אחרת, היא מתאהבת במדען זר אשר נאלץ למות בטרם עת (על פי דרישה תרבותית של עולמו). האינטראקציות שלה עם אלכסנדר רוז'נקו מראות כי יש לה השפעה נעימה על ילדים צעירים.
בנוסף לקסטרה ולדיאנה, ללוקסנה יש בן נוסף, לאב בשם ג'יאל המשתייך לגזע הטבניאנים. היא מתחתנת בקצרה עם אודו על מנת לדחות את דרישת האהבות של ג'יאל לילד.
הנוסע
דמוי-אדם מאלפא טאו C, בעל יכולות מנטליות בלי ברורות בכוללות שליטה על מחרה הזמן-חלל. הופיע בפרק השישי של העונה הראשונה.
ולדימיר וואודסקי
ולדימיר אלכסנדרביץ' וואודסקי (ברוסית: Влади́мир Алекса́ндрович Воево́дский; 4 ביוני 1966 - 30 בספטמבר 2017) היה מתמטיקאי רוסי, מגדולי חוקרי האלגברה המודרניים. הוא עבד במספר תחומים באלגברה, ביניהם תורת הקוהומולוגיה ותורת ההומוטופיה של יריעות אלגבריות. הוא נודע בשל הוכחותו את ה-Norm residue isomorphism theorem, אשר הייתה ידועה עד אז בתור השערת בלוך-קאטו. בשנת 2002 מחקרו בתחום זה זיכה אותו במדליית פילדס.
קורות חייו
אביו אלכסנדר עמד בראש מעבדה במרכז האקדמי הרוסי למדע, ואמו, טטיאנה, הייתה כימאית. וואודסקי למד באוניברסיטת מוסקבה, אך נשר מלימודיו מבלי לסיים את התואר הראשון. עם זאת הוא המשיך לעסוק במתמטיקה, ובשנת 1992 קיבל תואר דוקטור מאוניברסיטת הרווארד, בהנחייתו של דוד קשדן. את התואר קיבל ללא בקשה רשמית, בעקבות מספר פרסומים מובילים בתחום מחקרו.
הוא נפטר ב-30 בספטמבר 2017 בביתו שבפרינסטון.
תרומתו למתמטיקה
וואודסקי עסק לאורך חייו בתחומי מחקר שונים באלגברה. יחד עם פביאן מורל הציגו השניים תורת הומוטופיה של סכמות, ובעזרת כלים שפיתח ממה שמוכר כיום בתור קוהומולוגיה מוטיבית, הוכיח את השערת מילנור הקושרת את תורת K האלגברית ותורת הקוהומולוגיה. הישג זה זיכה אותו במדליית פילדס בשנת 2002. מאוחר יותר, בשנת 2009, הכריז על הוכחה מלאה של השערת בלוך-קאטו, המכלילה את השערת מילנור, וידועה בתור ה-Norm residue isomorphism theorem.
באפריל 2016 זכה בתואר דוקטור לשם כבוד מאוניברסיטת גטבורג השוודית.
זמן השהיה
זמן השהיה (באנגלית: Latency) הוא מושג מתחום ההנדסה המתאר את פרק הזמן מרגע יזימת תהליך ועד הרגע שבו התהליך אכן מתחיל להתבצע. ייתכן שבמערכת יהיו כמה סוגים של זמני השהיה, התלויים בהתנהגות או במבצע הפעולה.
אלקטרוניקה
זמן ההשהיה באלקטרוניקה הוא הזמן שלוקח למידע מסוים לעבור ממקום למקום במערכת אלקטרונית. אם יש צורך להגדיל את זמן ההשהיה מעבר לזמן זה, למשל כדי להשוות בין זמניה ההשהיה של מספר מסלולי מידע, ניתן לצרף לו רכיבי השהיה מותאמים.
רשתות מיתוג
זמן השהיה ברשתות מיתוג מנות יכול להיות חד כיווני או כזה שמשלים סיבוב מלא (round-trip). זמן ההשהיה שנדרש למנה להגיע מהמקור ליעד מכונה חד כיווני, וזמן ההשהיה שנמדד מהמקור ליעד ובחזרה יכונה זמן השהיה שמשלים סיבוב מלא. נהוג למדוד זמן השהיה של סיבוב מלא, משום שנוח יותר למדוד את הזמן בנקודה אחת. מערכות הפעלה רבות כוללות תוכנה בשם "פינג" (Ping) אשר שולחת מנה בגודל המינימלי האפשרי וממתינה לתגובה בדמות מנה בגודל זהה המוחזרת מתחנת היעד, וכך מודדת זמן השהיה בסיבוב מלא. כאשר נדרשת מדידה מדויקת יותר, אפשר לבצע מדידה של זמן השהיה חד-כיווני. הגדרת זמן ההשהיה אינה תלויה ברוחב הפס וגודל המנה והוא הזמן המוחלט המינימלי של ההשהיה האפשרית בקו התקשורת.
תקשורת לוויינים
תקשורת עוברת באוויר במהירות האור, וכל עוד מדובר בתקשורת קרובה לקרקע, הדבר נותן זמן השהיה קצר יחסית. בתקשורת לוויינים שמבוססת בדרך כלל על תקשורת באמצעות לוויינים במסלול גאוסטציונרי, זמן ההשהיה גדול יותר ויכול להגיע עד לסדר גודל של שנייה. זמן זה מורגש, למשל, אצל צופי טלוויזיה שמאזינים לאותו שידור ברדיו. אות הטלוויזיה, שמגיע אליהם דרך לוויין, מושהה יחסית לאות הרדיו.
ניתן להשתמש בלוויינים קרובים יותר, אך הדבר מצריך כמות גדולה של לוויינים ומערכת מורכבת יותר.
מכניקה
זמן השהיה במכניקה נקבע לפי מהירות תנועתם וסיבובם של הרכיבים השונים. גם מהירות שילובם של גלגלי שיניים תשפיע על זמן ההשהיה המכני.
יחסי יפן–קמבודיה
היסטוריה
טרם מלחמת העולם השנייה, קמבודיה הייתה חלק מקולוניה צרפתית הנקראת הודו-סין. בשנת 1945, בעת מלחמת העולם השנייה, יפן החליטה להרחיב את רווחיה הטריטוריאליים באוקיינוס השקט וכבשה גם את הודו-סין. הכיבוש היפני בקמבודיה גרם לערעור היחסים בין שתי המדינות היות שקמבודיה איבדה חללים רבים בעת הלחימה נגד יפן. לאחר שיפן הובסה על ידי כוחות בעלות הברית השלטון בקמבודיה הועבר שוב לצרפת. לאחר השיבה הצרפתית לקמבודיה, מלך קמבודיה נורודום סיהאנוק, החל לפתוח משא ומתן על עצמאותה של קמבודיה. ב-6 במאי 1947 הוכרז על חוקה, אספה לאומית וממשלה חדשה בקמבודיה. באוקטובר 1953, קמבודיה זכתה לעצמאות לאחר מאבק עקוב מדם נגד השלטון הצרפתי. יפן הייתה מהמדינות הראשונות שהכירו בעצמאותה של קמבודיה.
סחר
שתי המדינות אשררו את הסכם השותפות הכלכלית האזורית המקיפה שצפוי להיכנס לתוקף בינואר 2022.
סיוע יפני בקמבודיה
יפן היא מדינת הסיוע הגדולה ביותר של קמבודיה. מ-1992 יפן מספקת כ-1.2 מיליארד דולר בשנה. בשנת 2006 חתמו ממשלות יפן וקמבודיה על הסכם תוכנית סיוע יפנית חדשה בשווי 59 מיליון דולר. ממשלת יפן סיפקה סיוע משמעותי לחינוך הקמבודי.
סמסונג גלקסי יאנג
סמסונג גלקסי יאנג הוא טלפון סלולרי חכם מסדרת גלקסי של חברת סמסונג. הדגם הוצג לראשונה במרץ 2013 ויועד להחליף את קודמו – סמסונג גלקסי Y.
מפרט
הדגם נתפס כדגם פשוט שמיועד עבור השוק הנמוך כבני נוער וילדים, וכפי שמעיד שמו (Young – צעיר). הוא כולל מעבד ARM Cortex-A5 בעל ליבה אחת, מסך מגע בעל תצוגה של 320X480 פיקסלים, ומצלמה של 3.1 מגה פיקסלים.
כמכשיר כשר
מכשירים מדגם זה הותאמו לשמש כטלפון כשר ואושרו על ידי ועדת הרבנים לענייני תקשורת, עם זאת בשל מחירו הגבוה יחסית למכשירים כשרים אחרים, הדגם לא נפוץ במגזר החרדי כמו דגמים אחרים שהוכשרו.
הרפובליקה של ג'נובה
הרפובליקה של ג'נובה (באיטלקית: Repubblica di Genova) הייתה מדינה עצמאית בליגוריה, בחוף הצפון-מערבי של איטליה, מהמאה ה-11 עד לשנת 1797, אז פלשו אליה צבאות המהפכה הצרפתים של נפוליאון. היא הוחלפה ברפובליקה הליגורית, שהתקיימה עד לשנת 1805, עת סופחה בידי הקיסרות הצרפתית. אף על פי ששוקמה לזמן קצר בשנת 1814, לאחר תבוסתו של נפוליאון, סופחה הרפובליקה סופית על ידי ממלכת סרדיניה.
החזקות הג'נוביות
לרפובליקה של ג'נובה היו חזקות רבות (ששימשו כעמדות מסחר) בים התיכון. רבות מהן היו איים כמו קורסיקה, גורגונה, קפריה, קפריסין, כיוס וסמוס, בזמן שאחרות היו טריטוריות בחצי האי קרים (סבסטופול, כמבלו, סולדיה, טנה וקאפה) ובים השחור (סמסון), השכונה גלאטה (פארה) שליד קונסטנטינופול, והאי השוכן לחופי תוניסיה, טאברקה, כולם ביחד יצרו את מה שנודע כאימפריה הג'נובית.
הקמה
הרפובליקה הוקמה בתחילת המאה ה-11, כשג'נובה הפכה לקומונה בשלטון עצמאי בממלכת איטליה. במאות הראשונות הייתה ג'נובה עיר מסחר חשובה, כמו ונציה. ג'נובה החלה את התרחבותה במהלך מסעות הצלב: לרפובליקה הוענק צי להעברת כוחותיה למזרח התיכון, לכיבוש חלקים ממנו, ולחתימת חוזי מסחר בו. במהלך המאה ה-13 ג'נובה חברה לאימפריה הביזנטית של ניקאה, שקיבלה את עזרת גנואה בכיבוש קונסטנטינופול ב-1261. הברית אפשרה התרחבות מסחרית גדולה בתחומי האימפריה הניקאית, וגם את כיבושם של איים רבים בים האגאי (שהחשוב ביניהם הוא כיוס, שאבד רק ב-1566). באותה המאה, הרפובליקה כבשה מספר אתרים מסחריים חשובים ברחבי הים השחור, ובמיוחד בחצי האי קרים. במערב הים התיכון, אויבתה העיקרית של גנוב'ה הייתה פיזה, שהובסה בסופו של דבר בקרב מלוריה (1284), דבר שהעביר את קורסיקה לשליטת ג'נובה בסוף המאה ה-13, ומאוחר יותר את השליטה על-צפון מערב סרדיניה. במאבק בין בית אנז'ו הצרפתי לבין אראגון על השליטה בסיציליה, לאחר הערבית הסיציליאנית של 1283, הסוחרים הג'נובים בחרו בחוכמה באראגון, הצד המנצח בסופו של דבר. לאחר ניצחון אראגון, נכנסה ג'נובה בכוח לכלכלה הסיציליאנית.
דעיכה
כתוצאה מדעיכת הכלכלה באירופה בשלהי המאה ה-14, וגם בשל המלחמה עם ונציה, שהגיעה לשיאה בהפסדה בקרב קיוג'ה (1380), נכנסה ג'נובה לתקופת דעיכה ארוכה. כוחם העולה של העות'מאנים החל לחדור אל תוך האימפריה הג'נובית בים האגאי, ובים השחור החל הסחר לדעוך.
צרפת ומילאנו החלו לכבוש באותה תקופה חלקים מג'נובה המערב-אירופית. מ-1499 עד ל-1528 הגיעה הרפובליקה לשפל המדרגה, בשל הכיבושים המתמשכים של צרפת. הספרדים, עם בני בריתם הפנימיים בג'נובה, התבצרו במבצר הררי מאחורי ג'נובה, וב-30 במאי 1522 נכבשה העיר ונבזזה ללא רחמים. לאחר הכיבושים המתמשכים של הצרפתים והספרדים, החליט האדמירל הדגול אנדראה דוריה לחבור לקרל החמישי, קיסר האימפריה הרומית הקדושה כדי לגרשם מאדמת ג'נובה. תקווה חדשה נפתחה בפני תושבי ג'נובה; בשנת 1528 ניתנה לקרל ההלואה הראשונה מהבנקים הג'נובים.
תחייה
לאחר תקופת הדעיכה עברה ג'נובה התחדשות כחלק מהאימפריה הספרדית. הבנקאים הגנואזים מימנו רבים מניסיונות הכיבוש הספרדיים שמעבר לים, מבתי העסק שלהם בסביליה. פרנאן ברודל אף כינה תקופה זו שבין 1557 ו-1627 "עידן הגנואזים", "של שלטון שהיה כה דיסקרטי ומתוחכם שהיסטוריונים לא שמו לב אליו במשך תקופה ארוכה". על אף שהמבקרים בה כיום העוברים במבני הבארוק והמנייריזם המרשימים שנמצאים לאורך הסטרדה נובה או הוויה בלבי, לא יוכלו שלא לשים לב לעושר, שלמעשה לא היה גנואזי, אלא הוחזק בידי מעגל סגור של בנקאים ובעלי הון.
סופה של הרפובליקה
ב-1742, החזקה הגנואזית האחרונה בים התיכון, האי טברקה, אבד לתוניסיה. ב-1797, שטחי הרפובליקה נכבשו על ידי צבאו המהפכני של נפוליאון בונפרטה, שהפיל את האליטה ששלטה בג'נובה למשך כל ההיסטוריה שלה, והחליפהּ ברפובליקה הליגורית.
לאחר תפיסת השלטון בצרפת על ידי נפוליאון נחקק מבנה שמרני יותר, אך חיי הרפובליקה היו קצרים - ב-1805 היא נכבשה על ידי צרפת, והפכה למחוזות הצרפתיים של אפנין, גנה ומונטנוטי. עם תבוסתו של נפוליאון באביב 1814, האליטה המקומית, בעידודו של הסוכן הבריטי ויליאם בנטינק, הכריזה על חידושה של הרפובליקה של ג'נובה. למרות זאת, הוחלט בקונגרס וינה כי ג'נובה תעבור לידי ממלכת סרדיניה. הכוחות הבריטים דיכאו את הקמת הרפובליקה בדצמבר 1814, וב-3 בינואר 1815, היא סופחה לסרדיניה.
פרזיטואידים
פרזיטואידים הם טפילים הניזונים מהרקמות הרכות של קורבנם, ובכך גורמים למותו.
מאפיינים
פרזיטואידים נבדלים מפרזיטים ביחסים שלהם עם הפונדקאי. ביחסים פרזיטיים אמיתיים הטפיל והפונדקאי חיים זה לצד זה. הטפיל משתמש בחומרי הזנה מהפונדקאי ולא גורם לו כמעט שום נזק ומשאיר לפונדקאי מלאי משלו. ביחסים פרזיטואידיים הפונדקאי בדרך כלל נהרג לאחר ההתפתחות המלאה של הפרזיטואיד. למעשה הפרזיטואיד אינו יכול להגיע לבגרות בלעדיו וסביר להניח שלא יוכל לשרוד בכוחות עצמו. יחסים כאלה מתרחשים בדרך כלל באורגניזמים בעלי קצב התפתחות מהיר (כמו חרקים).
מנגנון הברירה הטבעית פועל לטובת פונדקאים בעלי יכולת טובה יותר להסתתר ולכן גם לטובת פרזיטואידים בעלי יכולת טובה יותר למציאת פונדקאים.
סיווג
שבע סדרות חרקים ידועות כפרזיטואידיות. הידועות מכולן הן הדבוראים הטפילים המכונים "צרעות פרזיטואיות" וכוללים 61 משפחות שונות. לרבים מהם יש איבר הטלה הדומה לצינור מחודד.
למרות שהדבוראים הם הנפוצים ביותר בין חרקים אלה, ישנם עוד 6 סדרות של חרקים פרזיטואידים:
Rubber bridge
Rubber bridge או מיני ברידג' הוא גרסה ביתית של משחק הברידג'. בגרסה זו משחקים ארבעה שחקנים קבועים, בשונה מתחרות ברידג' בה כל זוג משחק נגד מספר זוגות שונים. Rubber bridge משוחק בעיקר להנאה בבתים, אך במקרים מסוימים גם תמורת כסף. ההבדל בינו לבין תחרות ברידג' רשמית הוא, שלגורם המזל יש בו משקל רב יותר ב-Rubber bridge, משום שהתוצאות בו הן אבסולוטיות ואינן תוצאות יחסיות בהשוואה לתוצאות שחקנים אחרים ששיחקו את אותה חלוקה.
אופן המשחק
כל שחקן בוחר קלף. בעל הקלף הגבוה ביותר הוא המחלק בחלוקה הראשונה. בהמשך המחלק הוא הבא בתור בכיוון שבו מסתובב השעון. המחלק מחלק 13 קלפים לכל שחקן ומשחקים על פי כללי המשחק של משחק הברידג'. כללי ההכרזה והמשחק זהים לכללים במשחק ברידג' תחרותי.